Aalborg Stiftstidende, 1839-09-14
Den ærede Forfatter motiverer denne sin Formodning ved en Sammenligning med Resultaterne af den polytechniske Anstalt, hvilken har kostet betydelige Summer uden dog at svare til det Øiemed, som derved var tilsigtet, idet man hører beklage, at man nu har nogle polytechniske Candidater, men Jntet at bruge dem til." Dog denne Sammenstilling af tvende i deres Væsen og Øiemed saa forskjellige Underviisnings-Anstalter forekommer os temmelig urigtig. Den polytechniske Anstalt er nemlig at betragte som et Slags Akademi, hvorhen den, som enten fra den classiske Underviisning eller den ikke studerende Vei agter at gjøre Studiet og Udøvelsen af Mechanikens og Physikens Theorier til sin Livsbeskjæftigelse, begiver sig, for der at opnaae den fuldkomnere og fuldendende Uddannelse, og at et saadant Jnstitut, saa nyttig end dets Tilværelse maa ansees at være, i vort lille Land, idet mindste endnu, kun svagt vil svare til sit Øiemed og tælle et til dets store Anlægs- og Vedligeholdelses Udgifter uforholdsmæssig ringe Antal Elever, derom kan man vistnok med Forfatteren i Slagelse Avis være ganske enig Heel anderledes forholder det sig derimod med de saakaldte Realskoler, der ikke have Bestemmelsen af nogen særegen Livsvei for Øie, men kun skulle skjænke den til Uddannelsen for enhversomhelst Livsvei, som ikke tidligere gives en bestemt særskilt Retning, fornødne Underviisning=Basis, og meddele den i enhver Stilling i Livet, det være for Kjøbmanden, Fabricanten, Haandværkeren, Sømanden eller Landmanden, høi fornødne Jndsigt i den nu engang under Benævnelse prealeindbefattede Kategorie af Kundskabs=Fag, fornemmelig mathematiske Videnskaber og levende Sprog: Kundskaber, som man vist ikke uden Grund troer at føle stærk Trang til hos os. Og at vort Land, ved et saa totalt Savn af selv nogenlunde gode Skoler, der kunne sende en med de nævnte Kundskaber tilbørlig udrustet Yngling ud i Verden, skulde være "for lidet til at paabegynde en kraftig Afhjælpelse af et saadant Savn – et Savn, der udbreder sig i alle Stænder og alle Stillinger – det kan dog umuligt være troligt. Tiden vil naturligviis vise det, som hiin Forfatter bemærker, men selv om Tiden skulde vise, at Freqventsen, af Realskolerne ikke bliver saa stor, som man har Grund til at formode – en Omstændighed, der iøvrigt væsentlig vil blive bestemt ved den Tillid, man i Publicum faaer til de valgte Læreres Capaciteter – saa fortjener dog uomtvistelig den reale" Skoleunderviisning al mulig kraftig Opmuntring, fra Regjeringens Side, og den Bekostning, hvormed det kan være forbundet at realisere et saa haardt savnet, vigtigt Gode, kan naturligviis, selv om den ikke i pecuniær Henseende opveies ved Elevernes Antal, ikke her komme i Betragtning, da det for Staten maa være af lige saa stor Vigtighed, selv med Bekostning, at danne gode og dygtige Borgere, som indsigtsfulde og duelige Embedsmænd. Derfor ønske vi af Hjertet Realskolen i Aarhuus tillykke til dens snart begyndende Virksomhed; den være et Auspitium for, at en sundere og kraftigere Sands, en større intellectuel Dygtighed snart skal udvikle sig og sprede sin Velsignelse i vort Borgersamfund, og den danne i sin Fremgang en Opfordring for vor oplyste, og fremadstræbende Regjering til, ved flere lignende Underviisnings=Anstalter, at virke velgjørende paa de forskjellige Provindsers Befolkning!